Document ID: 32004R0215

Komission asetus (EY) N:o 215/2004,
annettu 6 päivänä helmikuuta 2004,
tiettyihin Kiinan kansantasavallasta peräisin oleviin tuotteisiin vuonna 2004 sovellettavien yhteisön määrällisten kiintiöiden toisesta erästä tuojille myönnettävistä määristä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94(1) ja erityisesti sen 9 ja 13 artiklan,
ottaa huomioon tiettyihin Kiinan kansantasavallasta peräisin oleviin tuotteisiin vuonna 2004 sovellettavia määrällisten kiintiöiden toisesta erästä koskevista hallintomenettelyistä 20 päivänä marraskuuta 2003 annetun komission asetuksen (EY) N:o 2044/2003(2) ja erityisesti sen 6 artiklan,
sekä katsoo seuraavaa:
(1) Asetuksessa (EY) N:o 2044/2003 vahvistetaan perinteisille tuojille ja muille tuojille varattu osuus kustakin kyseessä olevasta kiintiöstä sekä käytettävissä olevien määrien myöntämiseen osallistumista koskevat edellytykset ja menettelytavat. Tuojat ovat jättäneet tuontilisenssihakemuksia toimivaltaisille kansallisille viranomaisille asetuksen (EY) N:o 2044/2003 3 artiklan mukaisesti 22 päivän marraskuuta 2003 ja 31 päivän joulukuuta 2003, kello 15.00 Brysselin aikaa, välisenä aikana.
(2) Komissio on saanut jäsenvaltioilta ja liittymässä olevilta mailta asetuksen (EY) N:o 2044/2003 5 artiklan mukaisesti tiedot jätettyjen tuontilisenssihakemusten lukumäärästä ja niissä tarkoitettujen määrien kokonaismäärästä sekä viiteajankohtana, eli vuoden 1998 tai 1999 aikana (jäsenvaltiot) ja vuoden 2001 tai 2002 aikana (liittymässä olevat maat), tapahtuneen perinteisten tuojien tuonnin kokonaismäärästä.
(3) Näiden tietojen perusteella komissio pystyy nyt vahvistamaan yhtenäiset määrälliset perusteet, joiden mukaan toimivaltaiset kansalliset viranomaiset voivat hyväksyä jäsenvaltioiden ja liittymässä olevien maiden tuojien jättämät, vuoden 2004 määrällisten kiintiöiden toista erää koskevat tuontilisenssihakemukset.
(4) Jäsenvaltioiden toimittamista tiedoista ilmenee, että perinteisten tuojien tämän asetuksen liitteessä I olevassa luettelossa mainituista tuotteista esittämissä hakemuksissa tarkoitettujen määrien kokonaismäärä on suurempi tai pienempi kuin niitä varten osoitettu kiintiöosuus. Tämän vuoksi on hakemuksia hyväksyttäessä sovellettava kunkin tuojan vertailujakson aikana toteutuneeseen tuontiin, määränä tai arvona ilmaistuna, liitteessä I ilmoitettua yhdenmukaista alennusta tai korotusta.
(5) Jäsenvaltioiden ja liittymässä olevien maiden toimittamista tiedoista ilmenee, että ei-perinteisten tuojien tämän asetuksen liitteessä II mainituista tuotteista jättämien hakemusten sisältämä kokonaismäärä on suurempi kuin niille osoitettu kiintiön osuus. Tämän vuoksi on hakemuksia hyväksyttäessä sovellettava kunkin tuojan hakemiin määriin liitteessä II ilmoitettua yhdenmukaista alennuskerrointa asetuksessa (EY) N:o 2044/2003 asetetuissa rajoissa.
(6) Ei-perinteisiltä tuojilta käyttämättä jääneet määrät on siirretty perinteisille tuojille,
ON ANTANUT TÄMÄN ASETUKSEN:
1 artikla
Toimivaltaisten kansallisten viranomaisten on hyväksyttävä perinteisten tuojien asianmukaisesti jättämät, liitteessä I lueteltuja tuotteita koskevat tuontilisenssihakemukset kunkin tuojan osalta asianomaisen tuojan itsensä ilmoittamaa vuoden 1998 tai vuoden 1999 tuontia (jäsenvaltiot) ja vuoden 2001 tai 2002 tuontia (liittymässä olevat maat) vastaavalle määrälle tai arvolle, joka on tarkistettu kyseisessä liitteessä kullekin kiintiölle vahvistetulla alennus- tai korotuskertoimella.
Jos tämän määrällisen perusteen soveltaminen johtaisi haettua suuremman määrän myöntämiseen, myönnettävä määrä on rajoitettava hakemuksessa ilmoitetun suuruiseksi.
2 artikla
Toimivaltaisten kansallisten viranomaisten on hyväksyttävä ei-perinteisten tuojien asianmukaisesti esittämät, liitteessä II olevassa luettelossa mainittuja tuotteita koskevat lisenssihakemukset kunkin tuojan osalta asetuksessa (EY) N:o 2044/2003 annettuja rajoituksia vastaavalle määrälle tai arvolle, joka on tarkistettu kyseisessä liitteessä kullekin kiintiölle ilmoitetun alennuksen tai korotuksen verran.
3 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä helmikuuta 2004.

Labels: 3
1
18